ທົ່ງໄຫຫິນ

ທົ່ງໄຫຫິນ () ແມ່ນແຫຼ່ງບູຮານຄະດີຫີນຕັ້ງຂະໜາດໃຫຍ່ ຕັ້ງຢູ່ທີ່ ແຂວງຊຽງຂວາງ ທາງພາກເໜືອຂອງ ສປປ ລາວ. ປະກອບດ້ວຍໄຫຫີນຂະໜາດໃຫຍ່ຈຳນວນຫຼວງຫຼາຍ ກະຈາຍຢູ່ທົ່ວພື້ນທີ່ພູພຽງຊຽງຂວາງ ເຊິ່ງສັນນິຖານວ່າມີອາຍຸເກົ່າແກ່ເຖິງ 2,500 ປີ (ຍຸກໂລຫະ). ອົງການຢູເນສໂກ (UNESCO) ໄດ້ຂຶ້ນທະບຽນໃຫ້ທົ່ງໄຫຫິນເປັນ ມໍລະດົກໂລກ ແຫ່ງທີ 3 ຂອງລາວ ຢ່າງເປັນທາງການເມື່ອວັນທີ 7 ກໍລະກົດ 2019.

 ຄວາມເປັນມາ ແລະ ຕຳນານ 
ນັກບູຮານຄະດີ ແລະ ນັກວິຊາການ ສັນນິຖານວ່າ ໄຫຫີນເຫຼົ່ານີ້ຖືກສ້າງຂຶ້ນເພື່ອໃຊ້ໃນພິທີສົບ ຫຼື ເກັບກະດູກຂອງຄົນໃນສະໄໝບູຮານ. ແຕ່ໃນຕຳນານພື້ນເມືອງຂອງລາວ ເຊື່ອກັນວ່າໄຫເຫຼົ່ານີ້ແມ່ນ "ໄຫເຫຼົ້າ" ຂອງ ຂຸນເຈືອງ ວີລະບຸລຸດໃນຕຳນານ ທີ່ສ້າງໄວ້ເພື່ອໝັກເຫຼົ້າລ້ຽງໄພ່ພົນທຫານຫຼັງຈາກໄດ້ໄຊຊະນະເສິກສົງຄາມ.

 ສະຖານທີ່ທ່ອງທ່ຽວ ແລະ ລະເບີດບໍ່ທັນແຕກ 
ທົ່ງໄຫຫິນແບ່ງອອກເປັນຫຼາຍຈຸດ (Site) ແຕ່ຈຸດທີ່ນິຍົມທີ່ສຸດແມ່ນ ທົ່ງໄຫຫິນ 1 ໃກ້ກັບເມືອງໂພນສະຫວັນ. ເຖິງວ່າຈະເປັນສະຖານທີ່ທ່ອງທ່ຽວທີ່ມີຊື່ສຽງ ແຕ່ພື້ນທີ່ບາງສ່ວນໃນແຂວງຊຽງຂວາງຍັງມີຄວາມສ່ຽງຈາກ ລະເບີດບໍ່ທັນແຕກ (UXO) ທີ່ຕົກຄ້າງຈາກສົງຄາມອິນດູຈີນ. ປັດຈຸບັນ ລັດຖະບານລາວ ແລະ ອົງການສາກົນໄດ້ເກັບກູ້ລະເບີດອອກຈາກເຂດທ່ອງທ່ຽວຫຼັກ (Site 1, 2, 3) ເພື່ອຄວາມປອດໄພຂອງນັກທ່ອງທ່ຽວແລ້ວ.

 ອ້າງອິງ 

ໝວດ:ມໍລະດົກໂລກໃນປະເທດລາວ
ໝວດ:ແຂວງຊຽງຂວາງ
ໝວດ:ແຫຼ່ງບູຮານຄະດີ